Tamedyazt ufan-tt yicennayen, d abrid swayes ara d-ssenfalin ɣef lqerḥ-nsen, swayes ssifsusen taεekkemt n yinig. Ccix Lḥesnawi daɣen yecna lɣerba. Xas mačči d adabu i yellan deffir n tmenfiwt-ines am Sliman Ɛazem, lameεna d tamsalt n tayri i tyessawḍen ɣer lɣerba. Ssnen akk medden taqsiṭ-is d Faḍma. Taqsiṭ-a teǧǧa-t ad yessefru ayen iḥlawen ɣef temsalt-a. Maεna ula d lɣerba tesεa amkan deg tmedyazt-is, ladɣa ayen akk i d-yemmalen ccuq-is ɣer tmurt-is, am di tezlit “Rebbi lmeεbud”: